# Apollóniosz Düszkolosz

### A Wikipédiából, a szabad lexikonból.

Apollóniosz Düszkolosz (Alexandria,Kr. u. I. század - Alexandria,Kr. u. II. század) Görög grammatikus

Hérodianosznak, a kor másik nagy grammatikusának édesapja volt. Mellékneve, a „düszkolosz" mogorvát jelent. Egész életét Alexandriában töltötte, mindössze egyszer utazott el Rómába. A római császárkor legnagyobb nyelvtudósa volt, nevéhez fűződik a görög nyelv formáinak rendszerezése, illetve a szintaxis tudományának megalapítása. Ránk mindössze négy nyelvtudományi munkája maradt, ezek is többé-kevésbé csonkák: „Peri antónümiasz" (A névmásról), „Peri epirrhématón" (A határozószókról), „Peri szündeszmón" (A kötőszókról), „Peri szüntaxeósz" (Az összeillesztésről). Irodaami szempontból különös hatással bírt a sajnos elveszett „Peri proszódión" (A hangzásról) című munkája, amelynek csak fejezetcímeit ismerjük. Írt egy dialektológiai munkát is, „Peri dialektón Dóridosz Iadosz Aiolidosz Atthidosz" (Dórisz, Iónia, Aiolia, Attika nyelvjárásairól) címmel. Homérosz műveit nyelvtani szempontból elemezte a „Peri szkhématón Homérikón" (A homéroszi formákról) című művében.

## [szerkesztés] Források

Pecz: Ókori lexikon

A lap eredeti címe "http://hu.wikipedia.org../../../a/p/o/Apoll%C3%B3niosz_D%C3%BCszkolosz_ca76.html"

Kategória: Ókori görög nyelvészek

##### Views

- Szócikk
- Vitalap
- Aktuális változat

##### Keresés